Такое ж меркаванне і ў старшыні Кобрынскага райвыканкама Аляксандра Зазулі:“Мы павінны быць цывілізавана-адукаванымі. Цэлая сістэма працуе для таго, каб грамадзяне ў Беларусі і ва ўсім свеце былі здаровыя. Прадузятыя да прышчэпак адносіны людзей выкліканы тым, што ім прывіваецца страх – і не без удзелу прэсы. Мы не пішам, калі добра, а калі ў 5 працэнтаў бываюць праблемы, то падаецца гэта ў перабольшаным выглядзе”. На думку кіраўніка, прышчэпка – нармальны цывілізаваны метад, дзякуючы якому чалавек абараняе сябе ад грыпу, а калі і здараецца захварэць на яго, то хвароба пераносіцца лягчэй. У якасці прыкладу станоўчай ролі прышчэпак Аляксандр Іванавіч успомніў службу ў арміі, якую яму давялося праходзіць у паўднёвых пунктах. “Калі б нам не рабілі прышчэпкі, то праз хваробы страцілі б паўарміі”, – заўважыў ён.